Ռիզ Ուիզերսփուն

**Ռիզ Ուիզերսփուն** (, ), ամերիկացի դերասանուհի։ 2005 թվականին դարձել է «Օսկար» մրցանակի դափնեկիր «Օսկար լավագույն դերասանուհու համար» անվանակարգում «Սահմանը անցնելով» («Walk the Line») ֆիլմում դերի համար։

Նրա համար բեկումնային է դառնում Էլլ Վուդսի դերը «Օրենքով շիկահերը» («Legally Blonde») կատակերգությունում, որը դերասանուհուն բերում է անվանակարգում «Ոսկե Գլոբուս» մրցանակին։ Քննադատների լայն ճանաչում Ռիզը ստանում է խաղալով Ջուն Քարտերին, Ջոնի Քեշի կնոջը, «Սահմանը անցնելով» ֆիլմում։ Այդ դերակատարման համար դերասանուհին արժանանում է բազմաթիվ մրցանակների, ներառյալ «Օսկար», «Ոսկե Գլոբուս» և BAFTA՝ լավագույն կանացի դերակատարման համար։

Ուիզերսփունը տնօրինում է «Type A Films» անվանումով պրոդյուսերական ընկերությունը։ Նա նաև ակտիվորեն մասնակցում է տարբեր բարեգործական կազմակերպությունների գործունեություններին։ Ռիզը համագործակցում է «Երեխաների պաշտպանության ֆոնդի» հետ, իսկ 2007 թվականին դառնում է «Avon Products» ընկերության դեմքը և նույնանուն բարեգործական ֆոնդի պատվավոր նախագահը։ Նույն 2007 թվականին նա առաջին տեղն է զբաղեցնում աշխարհում ամենաբարձր վարձատրվող դերասանուհիների ցուցակում։

## Պատանեկություն
Ռիզ Ուիզերսփունը ծնվել է 1976 թվականի մարտի 22-ին Նոր Օռլեանում, Լուիզիանա նահանգ, ԱՄՆ, որտեղ նրա հայրը ուսուցում էր անցնում Տուլեյնի համալսարանի բժշկական բաժանմունքում։

Դերասանուհու մայրը՝ Բեթին (օրիորդական՝ Ռիզ), ծնունդով Հարիման քաղաքից էր, Թենեսի նահանգ։ Նա ունի բժշկական գիտությունների թեկնածուի աստիճան հիվանդ երեխաների խնամքի բնագավառում և բուժքույրի գործ է դասավանդում Վանդերբիլտի Համալսարանում։ Ռիզի հայրը՝ Ջոն Ուիզերսփուն, ծնվել է Ջորջիա նահանգում, ծառայել է ամերիկյան բանակի պահեստային զորքերում, փոխգնդապետի կոչումով, ստացել է բժշկական կրթություն և այժմ աշխատում է ըստ մասնագիտության։ Համարվում է, որ դերասանուհին հանդիսանում է շոտլանդացի Ջոն Ուիզերսփունի ժառանգը, Փրիսթոնի համալսարանի վեցերորդ ռեկտորի, ով եղել է ԱՄՆ Անկախության Դեկլարացիան ստորագրողներից մեկը, սակայն այդ փաստը ստուգված չէ։

Քանի որ Ռիզի հայրը ծառայում էր Վիսբադենում, Գերմանիա, իր կյանքի առաջին չորս տարիները նա անց է կացրել այդ քաղաքում։ ԱՄն վերադառնալով ընտանիքը հիմնավորվել է Նեշվիլում, Թենեսի նահանգ։ Երբ Ռիզը 7 տարեկան էր, նրան ընտրում են ծաղկի խանութի գովազդում նկարահանվելու համար և աղջիկը որոշում է դերասանական վարպետության դասեր առնել, իսկ 11 տարեկանում Ռիզը հաղթում է 10 նահանգների միջև անցկացվող տաղանդների մրցույթում։ Ապագա դերասանուհին հաճախում էր Հարդինգի ակադեմիային կից միջնակարգ դպրոց և ավարտում է Հարպետ Հոլլի աղջիկների համար հեղինակավոր դպրոցը, որտեղ եղել է աջակցության խմբի անդամ։ Դպրոցում Ռիզը ստանում էր լավ գնահատականներ, նա սիրում էր կարդալ և իրեն անվանում էր «տաղտկալի մարդ, ով կարդում է մի կույտ գրքեր»։ Ինչ վերաբերվում է դեպի գրքերը սիրուն, Ռիզը ասում է. «Գրախանութում ես խելագարվում եմ։ Իմ սիրտը սկսում է հաճախակի բաբախել, որովհետև ես ցանկանում եմ բոլորը գնել»։ Ավարտելով դպրոցը, Ռիզը ընդունվում է Սթենֆորդի համալսարան, «անգլիական գրականություն» մասնագիտությամբ։ Սակայն, սովորելով մեկ տարի, նա հեռանում է համալսարանից, որպեսզի շարունակի դերասանական կարիերան։

## Դերասանական կարիերա
### 1990-1998 թվականներ. Վաղ աշխատանքներ
1990 թվականին Ռիզը ընկերների հետ գալիս է «Մարդը Լուսնի վրա» («The Man in the Moon») ֆիլմի լսումներին, նպատակ ունենալով փորձել որևէ աննշան դերի համար։ Սակայն իրադարձությունները դասավորվում են այնպես, որ նա ստանում է 14-ամյա գյուղական աղջնակ Դենի Թրենտի գլխավոր դերը, ով սիրահարվում է իր 17-ամյա հարևանին։ Ֆիլմը էկրան է բարձրանում 1991 թվականի վերջին։ «Variety» ամսագիրը Ռիզի խաղը անվանում է «անմոռանալի հուզիչ», իսկ քննադատ Ռոջեր Էբերտը ասում է. «Նրա առաջին համբույրը լավագույն դրվագներից մեկն է, որը ես երբևէ տեսել եմ կինոյում»։ Այդ դերի համար աղջիկը արժանանում է իր առաջին անվանակարգմանը «Երիտասարդ դերասան» մրցանակին։ Հետագայում, նույն թվականին, Ռիզը հայտնվում է նաև հեռուստաէկրաններին, նկարահանվելով Դայան Կիտոնի «Վայրի ծաղիկ» («Wildflower») ֆիլմում, Պատրիսիա Արկետի հետ միասին։ 1992 թվականին Ռիզին կարելի է տեսնել մեկ այլ հեռուստաֆիլմում՝ «Անտանելի ընտրություն։ Երեխայի պահպանում» («Desperate Choices: To Save My Child») անվանումով, որտեղ նա խաղում է լուրջ աղջկա դեր, Կեսսի Ռոբինս անունով։ Հաջորդ տարի դերասանուհին նկարահանվում է «CBS Return to Lonesome Dove» հեռուստաալիքի մինի-սերիալում, ինչպես նաև խաղում է Նոնի Պարկերին «Գերություն ավազների մոտ» («A Far Off Place») ֆիլմում։ Նույն տարում Ռիզը հայտնվում է Կարեն Մորիսի երկրորդական դերում «Արջ Ջեքը» («Jack the Bear») ֆիլմում, որի համար արժանանում է «Երիտասարդ դերասան» մրցանակին։ 1994 թվականին Ռիզը Վենդի Պֆիստերի գլխադոր դերն է խաղում Ջեֆրի Լևի «Ճապոնական ոստիկանը» («S.F.W.») ֆիլմում։

### 1999-2000 թվականներ. Առաջին հաջողություններ
1999 թվականին Ռիզը խաղում է Ալեսանդրո Նիվոլայի հետ միասին «Լավագույն ծրագրեր» («Best Laid Plans») դրամատիկական թրիլերում, Լիսսի դերում, կին, ով իր սիրեկան Նիկի հետ ծրագրում է փախչել փոքրիկ գավառական քաղաքից։ Նույն թվականին նա նկարահանվում է Սառա Միշել Գելարի և Ռայան Ֆիլիպի հետ «Դաժան խաղեր» («Cruel Intentions») դրամայում, նկարահանված XVIII դարի «Վտանգավոր կապեր» ֆրանսիական վեպի հիման վրա։

### 2001-2004 թվականներ. Համաշխարհային ճանաչում
2001 թվականը նշանավորվում է նրանով, որ այն հանդիսանում է կարևոր շրջադարձային կետ Ուիզերսփունի կարիերայում, երբ նա նկարահանվում է «Օրենքով շիկահերը» գեղարվեստական ֆիլմում։

### 2005-2011 թվականներ
2004 թվականի վերջին Ռիզը սկսում է աշխատել Մարկ Ռուֆալոյի հետ «Երկնքի և երկրի միջև» («Just Like Heaven») ռոմանտիկ կատակերգությունում։ Նրա դերը՝ Էլիզաբեթ Մասթերսոնը, փառասեր երիտասարդ բժիշկ է, ով կոմայի մեջ է գտնվում լուրջ ավտովթարից հետո։ Նրա հոգին վերադառնում է իր հին բնակարան, որտեղ նա հետագայում գտնում է իսկական սեր։

Ավելի վաղ, նույն թվականին, Ռիզը քասթինգ է անցնում Ջուն Քարտեր Կեշի դերի համար, քանթրի երգիչ և երգահան Ջոնի Կեշի երկրորդ կնոջ, «Սահմանը անցնելով» ֆիլմում։ Նա կարող էր հանդիպել Քարտեր Կեշի հետ, բայց մինչ Ռիզը նկարահանվում էր «Փառամոլության տոնավաճառ» («Vanity Fair») ֆնլմում, Քարտեր Կեշը մահանում է։ Ռիզը ինքն է ֆիլմում կատարում վոկալային դերերգը, քանի որ նրա երգերը պետք է երգվեին կենդանի հանդիսատեսի առջև։ Երբ նա իմանում է, որ պետք է ելույթ ունենա համերգներով, Ռիզը այնպես է հուզվում, որ խնդրում է իր իրավաբանին խզել ֆիլմի նկարահանման պայմանագիրը։ «Դա դերի ամենաբարդ մասն էր», ինչպես նա հետագայում հիշում է հարցազրույցներում. «Ես երբեք չեմ երգել պրոֆեսիոնալ մակարդակով»։ Հետագայում նա ստիպված էր վեց ամսվա ընթացքում սովորել երգել այդ դերի համար։ Ռիզը Քարիեր Կեշի դերում լավ է ընդունվում քննադատների կողմից, իսկ Ռոջեր Էբերտը գրում է, որ նրա ելույթը «անսպառ էներգիա է» հաղորդում ֆիլմին։ Նա այդ աշխատանքի համար արժանանում է բազմաթիվ մրցանակների, այդ թվում Կինոդերասանների Գիլդիայի Ոսկե գլոբուսին, BAFTA մրցանակի և Ամերիկյան կինոակադեմիայի մրցանակին՝ «Լավագույն կանացի գլխավոր դերակատարման համար»։ Բացի այդ, «Սահմանը անցնելով» ֆիլմում գլխավոր դերերի համար Ուիզերսփունը և Հոակիմ Ֆենիկսը արժանանում են մրցանակի «CMT Music Awards»-ի «Տարվա համատեղ բացահայտում» անվանակարգում։ Ռիզը այսպես է արտահայտում իր կիրքը ֆիլմի հանդեպ. «Այդ ֆիլմում ինձ շատ դուր է գալիս այն, որ այն հանդիսանում է իրական և պատկերում է իր առումով իրական ամուսնություն, իրական հարաբերություններ, որոնցում արգելված է ունենալ մտքեր նրա սխալականության վերաբերյալ և երկարաժամկետ ապագայում կարեկցության անհրաժեշտություն, այլ ոչ թե ունենալ հասարակ որոշումներ այժմ…»։ Նա նաև ասում է Ջուն Քարտեր Կեշի մասին, որ նա եղել է իր ժամանակից առաջ ընկած կին. «Ես մտածում եմ, որ նրա խառնվածքի հատկանիշներից է այն, որ նա կատարել է շատ այնպիսի գործեր, որոնք մենք այժմ ընկալում ենք որպես սովորական։ Սակայն 1950-ական թվականներին նրանք եղել են, իրականում, ոչ ընդունելի կանանց համար, լինելով ամուսնացած և երկու անգամ բաժանված և ունենալով երկու երեխա երկու տարբեր ամուսիններից, ճանապարհորդել մեքենայով, լիքը շատ հայտնի երաժիշտներով։ Նա չէր փորձում համապատասխանել հասարակական դոգմաներին, այնպես որ ես մտածում եմ, որ դա դարձնում է նրան շատ ժամանակակից կին»։

Ռիզի համար «Օսկար»-ից հետո առաջին դերը դառնում է երկրորդական պլանի դերը Պենելոպեի մասին հեքիաթի ժամանակակից մեկնաբանումը։ Ռիզը խաղում է Էննի դերը, Պենելոպեի լավագույն ընկերուհու, աղջիկ, ով անիծված է իր իսկ ընտանիքում։ Ֆիլմը պրոդյուսավորվում է Ուիզերսփունի ընկերության կողմից և նրա պրեմիերան կայանում է 2006 թվականին, Տորոնտոյի Միջազգային կինոփառատոնում։ «Պենելապե»-ի («Penelope») ռելիզի վերջնական ամսաթիվը հետաձգվում է երկու անգամ և վերջնական արդյունքում ֆիլմը թողարկվում է 2008 թվականի փետրվարին։

Ռիզը նորից վերադառնում է նկարահանումներին 2006 թվականի նոյեմբերին, «Տարբերակ» («Rendition») քաղաքական թրիլերի համար։ Նա նկարահանվում է Մերիլ Սթրիպի, Ալան Արկինի, Պիտեր Սարսգաարդի և Ջեյք Ջիլենհոլի հետ, խաղալով Իզաբելա Էլ-Իբրահիմին, պաթյունների կազմակերպման համար կասկածվողի հղի կնոջը։ «Տարբերակ»-ը թողարկվում է 2007 թվականի հոկտեմբերին և դա Ռիզի առաջին հայտնվելն էր կինոյում երկու տարվա ընթացքում, 2005 թվականի «Սահմանը անցնելով»-ից հետո։ Ֆիլմը գլխավորապես արժանանում է բացասական արձագանքների և ընդհանուր առումով համարվում է Տորոնտոյի կինոփառատոնի հիասթափություն։ Ռիզի խաղը նույնպես քննադատության է ենթարկվում. «Ռիզ Ուիզերսփունը զարմանալիորեն անկենդան է»։ «USA Today»-ը գրում է. «Նա հիմնականում դերում ներդնում է էներգիա և հոգի, սակայն այստեղ նրա կատարումը ճմլված է»։

2007 թվականի դեկտեմբերին Ռիզը սկսում է նկարահանվել «Չորս Սուրբ Ծնունդ» («Four Christmases») տոնական կատակերգությունում, պատմություն զույգի մասին, որոնք փորձում են իրենց Սուրբ Ծնունդը ծախսել բոլոր չորս ամուսնալուծված ծնողներին այցելելու համար։ Այստեղ նա խաղում է Վինս Վոնի հետ։ Ֆիլմը թողարկվում է 2008 թվականի նոյեմբերին։ Չնայած քննադատների միջին արձագանքներին, ֆիլմը ունենում է դրամարկղային հաջողություն, վաստակում է ավելի քան 120 միլիոն դոլար ԱՄՆ-ում և 157 միլիոն՝ ամբողջ աշխարհում։

Ռիզը հնչյունավորում է Սյուզան Մերֆիին, «DreamWorks Animation»-ի համակարգչային անիմացիոն «Հրեշներն ընդդեմ եկվորների» («Monsters vs. Aliens») 3D ֆիլմի գլխավոր հերոսուհուն, որի ռելիզը կայանում է 2009 թվականի մարտի 27-ին։ 2009 թվականին նա նաև թողարկում է սպին-օֆֆ «Օրենքով շիկահերը» ֆիլմի վրա, որը անվանվում էր «Օրենքով շիկահերները», ցուցադրելով Կամիլա «Միլլի» Ռոսսոին և Ռեբեկա «Բեկի» Ռոսսոին։

Բացառությամբ այդ անիմացիոն դերի, Ուիզերսփունը չի հայտնվում կինոյում «Չորս Սուրբ Ծնունդ» ֆիլմի թողարկումից հետո երկու տարվա ընթացքում։ Ռիզը «Entertainment Weekly»-ին ասում է, որ եղել է «կոտրված» չնախատեսված դերով, հայտարարելով, որ. «Ես ուղղակի չեմ կարդացել այն, ինչ ես սիրում եմ… Կան շատ, շատ, շատ, շատ մեծ ֆիլմեր ռոբոտների և նմանատիպ բաների մասին և դա դեռևս չի հանդիսանում 34-ամյա կնոջ մասը ռոբոտների մասին ֆիլմում»։ Ուիզեսփունը վերադառնում է 2010 թվականի վերջին և 2011 թվականին, երեք ֆիլմում։ Ռիզի բոլոր երեք դերերը կանայք են, որոնք երկու տղամարդկանց հետ ընկել են սիրային եռանկյունու մեջ։

Առաջին ֆիլմը Ջեյմս Լ. Բրուքի «Ի՞նչպես իմանալ» («How Do You Know?») ռոմանտիկ կատակերգությունն է, որում Ռիզը երեսուն և մի քիչ անց է և նա սովթբոլի ազգային հավաքականի նախկին խաղացող է։ Նրան հարկ է լինում ընտրություն կատարել բեյսբոլի այլասերված աստղի (Օուեն Ուիլսոն) և «սպիտակ օձիքի»՝ հետաքննության տակ գտնվող գործարարի (Փոլ Ռադդ) միջև։ Ֆիլմը նկարահանվում է 2009 թվականի ամռան և աշնան ընթացքում Ֆիլադելֆիայում և Վաշինգտոնում, Կոլումբիա շրջան և թողարկվում է 2010 թվականի դեկտեմբերի 17-ին։ Ֆիլմը ձախողվում է ինչպես քննադատների, այնպես էլ դրամարկղում։ Չնայած ավելի քան $ 100 միլիոն բյուջեի, ֆիլմը վաստակում է ընդամենը $ 7,6 միլիոն առաջին ուիք-ենդի ժամանակ, ինչը թույլ է տալիս «Los Angeles Times»-ին այն անվանելու «տարվա ամենամեծ ձախողումներից մեկը»։ Ֆիլմը հիմնականում վաստակում է բացասական արձագանքներ քննադատների մոտ, ունենալով 35 % «Rotten Tomatoes» -ում, 111 արձագանքներով, 2010 թվականի դեկտեմբերի վերջի դրությամբ։

Այնուհետև Ռիզի համար լինում է երկրորդ ֆիլմը, հիմնված սիրային եռանկյունու վրա, 1930-ական թվականների «Ջուր փղերի համար» («Water for Elephants») կրկեսային դրամայի էկրանավորումը։ Ռիզը կրկեսային ուսուցումը սկսում է 2010 թվականի մարտից։ Նրա դեր Մառլենա, հմայիչ երգչուհի է, ով ամուսնացած է կրկեսի օդային ակրոբատի հետ (Քրիստոֆ Վալց), սակայն հետաքրքրված է կրկեսի նոր անասնաբույժով (Ռոբերտ Պատիսոն)։ Ֆիլմի նկարահանումները կայանում են 2010 թվականի մայիսի վերջի և օգոստոսի սկզբի միջև, տարբեր վայրերում՝ Թենեսիում, Ջորջիայում և Կալիֆորնիայում։ Այն թողարկվում է 2011 թվականի ապրիլի 22-ին և արժանանում է քննադատների խառը արձագանքներին, մեծ մասամբ վկայակոչելով Ուիզերսփունի և Պատիսոնի խաղերում նրանց միջև կայծի բացակայությանը։

2010 թվականի սեպտեմբերին Ռիզի մոտ սկսվում են երրորդ ֆիլմի նկարահանումները Վանկուվերում։ «20th Century Fox» կինոընկերության «Ուրեմն պատերազմ» («This Means War»), ռեժիսոր Մակ Ջիի լրտեսական կատակերգությունը, որտեղ Ռիզը խաղում է երկու լավագույն ընկերների (Քրիս Պայն և Թոմ Հարդի) միջև պայքարի կենտրոնում հայտնված կնոջ դերը, ովքեր սիրահարված են նրան։ Համաշխարհային պրեմիերան կայանում է 2012 թվականի փետրվարի 14-ին։

Հայտարարվում է, որ Ռիզը պետք է նկարահանվի «Ֆարմ աղջիկը»՝ կնոջ մասին, ով աշխատում է ֆարմակոլոգիական արտադրությունում և «Պեգի Լի»՝ ռեժիսոր Նորա Էֆրոնի մասին կենսագրական ֆիլմերում։ Ուիզերսփունի անունը հիշատակվում է նաև մի շարք այլ հնարավոր ֆիլմերում, այդ թվում «Universal Pictures»-ի 1939 թվականի «Կեսգիշեր» կատակերգության ռեմեյկի, ըստ Մայքլ Արնդտի սցենարի և «Մեր ընտանեկան խառնաշփոթները» սարսափ ֆիլմում, որը նա պետք է պրոդյուսավորի Ջենիֆեր Սիմփսոնի հետ համատեղ, «Օրենքով շիկահերը 2»-ի համապրոդյուսերի։ Ռիզը նաև, ըստ լուրերի, իր վրա է վերցնում Փոլ Թոմաս Անդերսոնի դերը, Ֆիլիպ Սեյմուր Հոֆմանի հետ, նախատեսվող ֆիլմում, հիմնված սաենթոլոգի պատմության վրա, «Վարպետ» աշխատանքային անվանումով։ Ուիզերսփունը Աստղի է արժանանում Հոլիվուդի փառքի ծառուղիում, 2010 թվականի դեկտեմբերի 1-ին, Hollywood Blvd 6262 հասցեում։

## Այլ գործունեություն
Վրդովված պապարացիների հաստատակամությամբ, Ռիզը Քեմերոն Դիազի, Լինդսի Լոհանի և Հոլի Բերիի հետ միասին վարկաբեկող տեղեկություններ է հավաքում լուսանկարիչների վարքագծի վերաբերյալ և ներկայացնում է նահանգապետ Առնոլդ Շվարցենեգերին, որից հետո ընդունվում է օրենք, որը 2006 թվականի հունվարի 1-ից սահմանափակում է լուսանկարիչների իրավունքները (տուգանք առանց համաձայնության նկարի հրապարակման համար)։

Ռիզը մասնակցություն է ունենում ԱՄՆ-ի և Կանադայի անտուն երեխաների համար իրերի հավաքման գործընթացում։ 2007 թվականի օգոստոսին նա դառնում է «AVON»-ի դեմքը, ինչպես նաև բարեգործական ֆոնդի պատվավոր նախագահը և խոսնակը։

## Լրատվամիջոցներում
Գովազդում է «AVON»-ի օծանելիքները։

## Անձնական կյանք
1999—2008 թվականներին Ռիզն ամուսնացած էր դերասան Ռայան Ֆիլիպի հետ։ Այդ ամուսնությունում Ռիզը ունենում է երկու երեխա՝ դուստր Ավա Էլիզաբեթ Ֆիլիպ (ծնված 1999 թվականի սեպտեմբերի 9-ին) և որդի Դիկոն Ռիզ Ֆիլիպ (ծնված 2003 թվականի հոկտեմբերի 23-ին)։

2011 թվականի մարտի 26-ին Ռիզը ամուսնանում է գործակալ Ջիմ Տոտի հետ, ում հետ հանդիպում էր ամուսնությունից մեկ տարի առաջ։ Այդ ամուսնությունում 2012 թվականի սեպտեմբերի 27-ին ծնվում է Ռիզի երրորդ երեխան՝ որդի Թենեսի Ջեյմս Տոտ։

## Ֆիլմագրություն
### Դերակատարումներ

### Պրոդյուսեր

## Մրցանակներ և անվանակարգումներ
### Մրցանակներ
* 2006 թվական — «Օսկար» — «Լավագույն դերասանուհի», «Սահմանը անցնելով» ֆիլմի համար
* 2006 թվական — «Ոսկե Գլոբուս» — «Լավագույն դերասանուհի կատակերգությունում կամ մյուզիքլում», «Սահմանը անցնելով» ֆիլմի համար
* 2006 թվական — BAFTA — «Լավագույն դերասանուհի», «Սահմանը անցնելով» ֆիլմի համար
* 2006 թվական — ԱՄՆ կինոդերասանների գիլդիա — «Լավագույն դերասանուհի», «Սահմանը անցնելով» ֆիլմի համար

### Անվանակարգումներ
* 2000 թվական — «Ոսկե Գլոբուս» — «Լավագույն դերասանուհի կատակերգությունում կամ մյուզիքլում», «Դուրս պրծուկ» ֆիլմի համար
* 2002 թվական — «Ոսկե Գլոբուս» — «Լավագույն դերասանուհի կատակերգությունում կամ մյուզիքլում», «Օրենքով շիկահերը» ֆիլմի համար
* 2015 թվական — «Օսկար» — «Լավագույն դերասանուհի», «Վայրին» («Wild») ֆիլմի համար
* 2015 թվական — «Ոսկե Գլոբուս» — «Լավագույն դերասանուհի դրամայում», «Վայրին» ֆիլմի համար
* 2015 թվական — BAFTA — «Լավագույն դերասանուհի», «Վայրին» ֆիլմի համար
* 2015 թվական — ԱՄՆ կինոդերասանների գիլդիա — «Լավագույն դերասանուհի», «Վայրին» ֆիլմի համար

## Ծանոթագրություններ

## Աղբյուրներ
* 

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի գործարարներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Գինեսի գրքի ռեկորդակիրներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Սթենֆորդի համալսարանի շրջանավարտներ